text: প্রকাশ : ১৭ আগস্ট ২০১৯, ১৭:২৫
  বিসিবির কার্যালয়ে আজকের সংবাদ সম্মেলনটি ছিল হেড কোচ নিয়ে। এসময় টাইগারদের নতুন হেড কোচ হিসেবে ঘোষণা করা হয়েছে রাসেল ডোমিঙ্গোর নাম। এদিন হঠাৎ দেখা মিললো মাশরাফির। তাই সবার আগ্রহ ছিলো মাশরাফি বিন মর্তুজার অবসর বিষয়েও। জাতীয় দলের ওয়ানডে অধিনায়ক তেমন কোনো ঘোষণা দিলেন না। বরং দুই মাস সময় চেয়েছেন সিদ্ধান্ত নেয়ার জন্য।
  মিরপুরের সংবাদ সম্মেলনে রাসেল ডমিঙ্গোকে টাইগারদের নতুন কোচ ঘোষণার পাশাপাশি সভাপতি বলেন, 'আমরা সম্মানের সঙ্গেই ক্রিকেটারদের বিদায় দিতে চাই। তবে ঠিক কখন বিদায় নিতে হবে এটা ক্রিকেটারদেরও জানতে হবে। মাশরাফি আরও দুইমাসের সময় চেয়েছেন ভাবনার জন্য। এরপরই আমরা কিছু জানাতে পারব।'